जिब्रो बाहिर निकाल!

Sheela Preuitt

Praba Ram

निलो जिब्रो | कालो जिब्रो |

लामो जिब्रो | बलियो जिब्रो |

तिखो जिब्रो | चिप्चिपे जिब्रो |

खस्रो जिब्रो | चिप्लो जिब्रो |

काँटा जस्तो जिब्रो | तेज जिब्रो |

भारी जिब्रो | रौंले भरिएको जिब्रो |

तिम्रो जिब्रो चाहिँ कस्तो छ?

आऊ ! अब, हामी जिब्राका कुरा गरौँ | के तिमीलाई थाहा छ कि जिब्रो मांसपेशीले बनेको हुन्छ ? यसले धेरै काम गर्न सक्छ | तैपनि जिब्रो कहिल्यै थाक्दैन ! हिउँमा बस्ने भालुको जिब्रो निलो हुन्छ | यसले घामको तापलाई सोसेर उसलाई न्यानो बनाउछ | जिराफको जिब्रो गाढा रंगको हुन्छ | यसले उनीहरू अफ्रिकाको सभानामा घामले डढ्नबाट बचाउँछ | सालकको जिब्रो लामो हुन्छ | यसले आफ्नो जिब्रो कमिलाको गुड़मा छिराएर कमिला तान्ने गर्दछ | कमिला सालकको मनपर्ने खाना हो |

स्यालाम्यंदरले आफ्नो जिब्रोको शक्तिशाली वारले किराफट्यांग्रा समात्ने गर्छ | हाँसले आफ्नो तिखो जिब्रोले घाँस च्याप्छ,च्यात्छ र खाने गर्छ | भ्यागुताले आफ्नो चिपचिपे र तन्किने जिब्रोले झिंगा समात्ने गर्छ |

बिरालोको खस्रो जिब्रोले आफ्नो रौँ मुसार्छ | कुकुरले आफ्नो जिब्रो बाहिर निकालेर आफूलाई शितल बनाउने गर्दछ | धेरै गर्मीमा कुकुरको जिब्रो सुन्निने गर्छ | सर्पले आफ्नो काँटा जस्तो जिब्रोको मद्दतले वरिपरिको वातावरण सुँघ्ने गर्छ |

छेपारोले आफ्नो जिब्रोको तेज हमलाले किराफट्यांग्रा उम्कनु अघिनै पक्रिने गर्छ | ब्लु ह्वेल संसारको सबै भन्दा ठुलो प्राणी हो | यसको जिब्रो सबै भन्दा भारी हुन्छ जसको मदतले यसले स-साना माछा समात्छ| स-साना माछा ब्लु ह्वेलका साध्यै मन पर्ने खाना हुन् | फ्लेमिंगोको जिब्रो रौंले भरिएको हुन्छ जसको मद्दतले यसले लेउ र झिङ्गे माछालाई छानेर खाने गर्छ| लेउ र झिङ्गे माछा यसको मनपर्ने खानेकुराहरु हुन् |

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Stick Your Tongue Out, author: Praba Ram, Sheela Preuitt. . illustrator: Sandhya Prabhat. Published by Pratham Books, https://storyweaver.org.in/stories/25932-stick-your-tongue-out © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Aashish Malla, Lisha Dangol, and Prem Bohara